3. pielikums

*Ilgtermiņa valsts pētījumu programmas*

*“Inovāciju fonds – ilgtermiņa pētījumu programma”*

*platformas pieteikumu atklāta konkursa nolikumam*

**Metodika platformas pieteikuma atbilstības izvērtēšanai administratīvās**

**vērtēšanas kritērijiem**

1. Metodika izstrādāta, ievērojot Ministru kabineta 2018. gada 4. septembra noteikumus Nr. 560 „Valsts pētījumu programmu projektu īstenošanas kārtība” (turpmāk – MK noteikumi) un ilgtermiņa valsts pētījumu programmas “Inovāciju fonds – ilgtermiņa pētījumu programma” (turpmāk – ilgtermiņa programma) īstenošanas un uzraudzības komisijas (turpmāk – komisija) 2024. gada 7. augustā apstiprināto ilgtermiņa programmas platformas pieteikumu atklātā konkursa (turpmāk -konkurss) nolikumu (turpmāk – nolikums). Nolikums ar komisijas 2024. gada 4. oktobra lēmumu izteikts jaunā redakcijā.

2. Platformas pieteikuma atbilstību izvērtē Latvijas Zinātnes padome (turpmāk – padome) divu nedēļu laikā no platformu pieteikumu iesniegšanas termiņa beigām, kas noteikts konkursa sludinājumā.

3. Padome izvērtē platformas pieteikuma atbilstību šādiem platformu administratīvajiem kritērijiem, kuri nav papildināmi:

3.1. MK noteikumu 69.171., 69.172., 69.173., 69.174., 69.175., 69.176., 69.177. apakšpunktā noteiktajiem platformu administratīvajiem kritērijiem;

3.2. nolikuma 21.2.1. un 21.2.2. apakšpunktā noteiktajiem papildu platformu administratīvajam kritērijiem.

4. Padome apkopo administratīvās izvērtēšanas rezultātus. Ja platformas pieteikums neatbilst kādam no nepapildināmajiem platformu administratīvajiem kritērijiem, padome rīkojas nolikuma 23. punktā noteiktajā kārtībā.

|  |  |  |  |
| --- | --- | --- | --- |
| Nr. p.k. | Platformu administratīvais kritērijs  *Atbilstoši MK noteikumu* 69.171*. –* 69.177*. apakšpunktam* | Atbilstības pārbaude  *Visu kritēriju atbilstības pārbaudi veic, ievērojot šādus nosacījumus* | Jā/Nē |
| 1. | platformas pieteikums ir pilnībā aizpildīts, noformēts un iesniegts, izmantojot Nacionālo zinātniskās darbības informācijas sistēmu (turpmāk – informācijas sistēma) *(MK noteikumu 69.171. apakšpunkts)* | *Padome pārbauda, vai platformas pieteikums ir iesniegts informācijas sistēmā līdz konkursa sludinājumā norādītā platformu pieteikumu iesniegšanas termiņa beigām. Ir iesniegts platformas pieteikums, aizpildītas visas nepieciešamās sadaļas atbilstoši nolikuma 2. pielikumam “Platformas pieteikuma, platformas starpposma pārskata, platformas noslēguma pārskata noformēšanas un iesniegšanas metodika” (turpmāk – iesniegšanas metodika).* |  |
| 2. | ir iesniegts platformas pieteikuma attiecīgo sadaļu tulkojums angļu valodā atbilstoši platformu konkursa nolikuma prasībām *(MK noteikumu 69.172*. *apakšpunkts)* | *Padome pārbauda, vai atbilstoši iesniegšanas metodikas 2. un 3. nodaļai platformas pieteikuma A daļa “Vispārīgā informācija” un tās nodaļas ir aizpildītas latviešu un angļu valodā, B daļa “Platformas apraksts” un C daļa “Curriculum Vitae” ir aizpildītas angļu valodā (platformas iesniedzējam ir tiesības pievienot tulkojumu latviešu valodā), savukārt D daļa “Platformas iesniedzēja apliecinājums”, E daļa “Platformas sadarbības partnera - zinātniskās institūcijas apliecinājums”, F daļa “Platformas sadarbības partnera - valsts institūcijas apliecinājums”, G daļa “Finanšu apgrozījuma pārskata veidlapa”, H daļa “Darbības, kurām nav saimnieciska rakstura”, I daļa “Horizontālie uzdevumi un sasniedzamie rezultāti (Ministru kabineta 2024. gada 18. jūnija rīkojuma Nr. 474 “Par ilgtermiņa valsts pētījumu programmu “Inovāciju fonds –ilgtermiņa pētījumu programma”” (turpmāk – MK rīkojums par ilgtermiņa programmu) 7. un 8. punkts) un J daļa “Citi dokumenti” aizpildīti latviešu valodā.* |  |
| 3. | Platformas darbību koordinē platformas vadošais partneris, kas atbilst MK noteikumu 2.12.9  apakšpunktam (*MK noteikumu 2.12.9  apakšpunkts)* | *Padome pārbauda, vai platformas pieteikuma iesniedzējs atbilst MK noteikumu 2.12. apakšpunktam, ir iesniegts apliecinājums (platformas pieteikuma D daļa “Platformas iesniedzēja apliecinājums”), kas atbilst attiecīgajai veidlapai.*  *Lai apliecinātu platformas pieteikuma iesniedzēja atbilstību MK noteikumu 2.12. apakšpunktam, pārbauda platformas pieteikuma iesniedzēja grāmatvedības politiku un finanšu apgrozījuma pārskatus par 2021.-2023. gadu (projekta pieteikuma G daļa “Finanšu apgrozījuma pārskata veidlapa”), kā arī, ja zinātniskajai institūcijai ir privātie investori, pārbauda zinātniskās institūcijas iesniegto apliecinājumu par ar šo platformas saistītās pētniecības rezultātu neizmantošanu komerciāliem mērķiem.*  *Platformas pieteikuma D daļu un Finanšu vadības un grāmatvedības politiku pārbauda, ņemot vērā šādus aspektus:*   * *tajās ir definētas un aprakstītas institūcijas pamatdarbības, kurām nav saimnieciska rakstura, atbilstoši MK noteikumu 2.2. apakšpunktam;* * *tajās ir veikta norāde vai ir definēts, ka platformas iesniedzēja galvenais mērķis ir neatkarīgi veikt fundamentālos pētījumus, rūpnieciskos pētījumus vai eksperimentālo izstrādi vai šādas neatkarīgas pētnieciskās darbības rezultātu mācību, publikāciju vai zināšanu pārneses plašas izplatīšanas veidā vai noteikts, ka viens no tās galvenajiem mērķiem jeb pamatdarbībām ir neatkarīga pētniecība;* * *tajās norādīts, ka saimnieciskās darbības finansējums, izmaksas un ieņēmumi tiek/tiks uzskaitīti atsevišķi no nesaimnieciskās darbības gadījumos, ja zinātniskā institūcija veic arī saimniecisko darbību;* * *tajās ir norādīts, ka:*   *- uzņēmumiem, kas var izšķiroši ietekmēt šo subjektu, piemēram, būdami tā akcionāri vai dalībnieki, nav piekļuves priekšrocību šā subjekta radītajiem pētniecības rezultātiem;*  *- ir nodrošināta brīva piekļuve publikācijām (attiecībā uz rezultātiem, kas nerada intelektuālā īpašuma tiesības);*  *- intelektuālā īpašuma atsavināšanas gadījumā tiek nodrošināts vienlīdzības princips, piemēram, publiskā izsolē vai atbilstoši ārējam normatīvajam regulējumam par intelektuālā īpašuma komercializāciju.*  *Platformas pieteikuma G daļā “Finanšu apgrozījuma pārskata veidlapa” sniegtajai informācijai jāatbilst tai, kas sniegta finanšu vadības un grāmatvedības politikā.*  *Padome pārbauda, vai platformas vadošais partneris pēdējā zinātnisko institūciju darbības starptautiskajā novērtējumā ir novērtēts ar vērtējumu “3”, “4” vai “5”.* |  |
| 4. | Platformā izstrādātās iekšējās procedūras ir atbilstošas un kvalitatīvas un nodrošinās neatkarīgu un caurspīdīgu zinātniskās ekspertīzes veikšanu, efektīvu ilgtermiņa programmas platformas projektu kvalitātes vadības īstenošanu platformas ietvaros, kā arī platformas projektiem piešķirtā finansējuma izlietojuma uzraudzību.  *(MK noteikumu 69.174. apakšpunkts)* | *Padome pārbauda, vai atbilstoši iesniegšanas metodikas J daļai “Citi dokumenti” ir pievienots apraksts vai plāns, kurā ir sniegta informācija:*   * kā platformas ietvaros tiks nodrošināta neatkarīga un caurspīdīga zinātniskās ekspertīzes veikšana; * kā platformas ietvaros tiks īstenota efektīva ilgtermiņa programmas platformas projektu kvalitātes vadība; * kā platformas ietvaros tiks veikta platformas projektiem piešķirtā finansējuma izlietojuma uzraudzība. |  |
| 5. | platformas pieteikumā norādītās attiecināmās izmaksas atbilst platformu konkursa nolikumā noteiktajām prasībām  *(MK noteikumu 69.11 apakšpunkts)* | *Padome pārbauda, vai platformas pieteikuma A daļas “Vispārīgā informācija” 3. nodaļā “Platformas budžets” norādītās izmaksu pozīcijas atbilst MK noteikumu 69.11 punkta prasībām un platformas netiešās attiecināmās izmaksas atbilst MK noteikumu 69.11 2. apakšpunktam.* |  |
| 6. | platforma ir pētniecības organizāciju un platformas sadarbības partneru apvienība, kurus vieno līgumsaistības un kur viena no līgumslēdzēju pusēm ir platformas vadošais partneris  (*MK noteikumu* 2.12.1  *apakšpunkts)* | *Padome pārbauda, vai platformas sadarbības partneris atbilst MK noteikumu 2.18., 2.12. un 9.3. apakšpunktam, ir iesniegti apliecinājumi (platformas pieteikuma E daļa “Platformas sadarbības partnera - zinātniskās institūcijas apliecinājums” vai platformas pieteikuma F daļa “Platformas sadarbības partnera - valsts institūcijas apliecinājums”), kas atbilst attiecīgajām veidlapām.*  *Lai apliecinātu platformas sadarbības partneru atbilstību MK noteikumu 2.12. apakšpunktam, pārbauda platformas sadarbības partneru –zinātnisko institūciju iesniegtās platformas pieteikuma E daļu, finanšu vadības un grāmatvedības politiku un finanšu apgrozījuma pārskatus par 2021.-2023. gadu (projekta pieteikuma G daļa “Finanšu apgrozījuma pārskata veidlapa”), kā arī, ja zinātniskajai institūcijai ir privātie investori, pārbauda zinātniskās institūcijas iesniegto apliecinājumu par ar šo platformas saistītās pētniecības rezultātu neizmantošanu komerciāliem mērķiem.*  *Finanšu vadības un grāmatvedības politiku pārbauda, ņemot vērā šādus aspektus:*   * tajās ir definētas un aprakstītas institūcijas pamatdarbības, kurām nav saimnieciska rakstura, atbilstoši MK noteikumu 2.2. apakšpunktam; * tajās ir veikta norāde vai ir definēts, ka platformas iesniedzēja galvenais mērķis ir neatkarīgi veikt fundamentālos pētījumus, rūpnieciskos pētījumus vai eksperimentālo izstrādi vai šādas neatkarīgas pētnieciskās darbības rezultātu mācību, publikāciju vai zināšanu pārneses plašas izplatīšanas veidā vai noteikts, ka viens no tās galvenajiem mērķiem jeb pamatdarbībām ir neatkarīga pētniecība; * tajās norādīts, ka saimnieciskās darbības finansējums, izmaksas un ieņēmumi tiek/tiks uzskaitīti atsevišķi no nesaimnieciskās darbības gadījumos, ja zinātniskā institūcija veic arī saimniecisko darbību; * tajās ir norādīts, ka:   - uzņēmumiem, kas var izšķiroši ietekmēt šo subjektu, piemēram, būdami tā akcionāri vai dalībnieki, nav piekļuves priekšrocību šā subjekta radītajiem pētniecības rezultātiem;  - ir nodrošināta brīva piekļuve publikācijām (attiecībā uz rezultātiem, kas nerada intelektuālā īpašuma tiesības);  - intelektuālā īpašuma atsavināšanas gadījumā tiek nodrošināts vienlīdzības princips, piemēram, publiskā izsolē vai atbilstoši ārējam normatīvajam regulējumam par intelektuālā īpašuma komercializāciju.   * .   *Platformas pieteikuma G daļā “Finanšu apgrozījuma pārskata veidlapa” sniegtajai informācijai jāatbilst tai, kas sniegta finanšu vadības un grāmatvedības politikā.*  *Padome pārbauda, vai platformas pieteikuma iesniedzēja un sadarbības partneru apliecinājumos (platformas pieteikuma D daļa “Platformas iesniedzēja apliecinājums”, platformas pieteikuma E daļa “Platformas sadarbības partnera - zinātniskās institūcijas apliecinājums” vai platformas pieteikuma F daļa “Platformas sadarbības partnera - valsts institūcijas apliecinājums”) ir apliecināta apņemšanās platformas īstenošanas gadījumā noslēgt sadarbības līgumu vai līgumus starp platformas vadošo partneri un platformas sadarbības partneriem.*  *Apliecinājumam jābūt parakstītam ar atbilstošās institūcijas vadības drošu elektronisko parakstu vai nogādātam padomē līdz platformas pieteikumu iesniegšanas termiņa beigām, kas noteikts konkursa sludinājumā.* |  |
| 7. | Dubultā finansējuma riska neesība ar citiem publiskajiem finansēšanas avotiem, tai skaitā ar Eiropas Savienības fondu finansējumu, ko apliecina platformas pieteikuma iesniedzēja platformas pieteikumam pievienots apliecinājums  *(MK noteikumu 69.177. apakšpunkts)* | *Padome pārbauda, vai platformas pieteikuma iesniedzēja un platformas sadarbības partnera apliecinājumā (platformas pieteikuma D daļa “Platformas iesniedzēja apliecinājums”, platformas pieteikuma E daļa “Platformas sadarbības partnera - zinātniskās institūcijas apliecinājums” vai platformas pieteikuma F daļa “Platformas sadarbības partnera - valsts institūcijas apliecinājums”) ir apliecināts, ka nepastāv dubultā finansējuma risks.*  *Apliecinājumam jābūt parakstītam ar atbilstošās institūcijas vadības drošu elektronisko parakstu vai nogādātam padomē līdz platformas pieteikumu iesniegšanas termiņa beigām, kas noteikts konkursa sludinājumā.* |  |
| 8. | Platformas pieteikums aptver visus MK rīkojuma par ilgtermiņa programmu 7. punktā noteiktos ilgtermiņa programmas kopīgos (horizontālos) uzdevumus un visus 8. punktā noteiktos sasniedzamos rezultātus. | *Padome pārbauda, vai platformas pieteikumā ir ietverti visi MK rīkojuma par ilgtermiņa programmu 7. punktā noteiktie ilgtermiņa programmas kopīgie (horizontālie) uzdevumi.*  *Padome pārbauda, vai platformas pieteikumā ir ietverti visi MK rīkojuma par ilgtermiņa programmu 8. punktā noteiktie ilgtermiņa programmas sasniedzamie rezultāti.* |  |